**Roberts Locāns** (s. 3. maaliskuuta 1996 Riika, Latvia) on latvialainen jääkiekkoilija, joka pelaa ECHL-joukkue Norfolk Admiralsissa. Isokokoinen Locāns on pelipaikaltaan oikea laitahyökkääjä ja laukoo oikealta.

Ura
---

### Seuraura

Locāns on ASK Ogren kasvatti. Hän debytoi Latvian pääsarjassa kuitenkin HK Prizma Riian paidassa vain 15-vuotiaana kaudella 2011–2012, jolloin Locāns pelasi siellä yhden runkosarjaottelun, kunnes hän siirtyi loppukaudella Ruotsiin AIK IF:n J18-junioreihin. Kaudeksi 2014–2015 Locāns siirtyi BIK Karlskogan J20-junioreihin. Hän pelasi valtaosan kaudestaan myös lainalla Ruotsin miesten neljänneksi korkeimmalla sarjatasolla HockeyTvåan-joukkue Viking HC:ssä, jonka paras maalintekijä Locāns oli sekä runkosarjassa 14 osumallaan että nousukarsinnoissa neljällä osumallaan.

Heinäkuussa 2015 Locāns siirtyi try-outille KHL:n latvialaisjoukkue Dinamo Riikaan. Elokuussa hän sai joukkueeseen kauden 2015–2016 kattavan sopimuksen. Locāns pelasi KHL:ssä kauden aikana 19 runkosarjaottelua tehden kaksi syöttöpistettä. Hän pelasi yli puolet kaudestaan kuitenkin Venäjän MHL-junioriliigan latvialaisessa HK Riiassa.

Kaudeksi 2016–2017 Locāns siirtyi vuoden mittaisella sopimuksella Mestis-joukkue KeuPa HT:hen. Joulukuussa 2016 hänen sopimuksensa kuitenkin purettiin yhteisymmärryksessä, kun joukkueen valmennus ei löytänyt Locānsille sopivaa roolia. Muutamaa päivää myöhemmin hän siirtyi jatkamaan Mestis-uraansa loppukauden sopimuksella Iisalmen Peli-Karhujen riveihin. Heinäkuun 2017 lopulla Locāns teki vuoden mittaisen sopimuksen Heinolan Peliittojen kanssa. Hänen sopimuksensa purettiin kuitenkin yhteisymmärryksessä jo noin puolitoista viikkoa myöhemmin elokuussa. Syyskuussa Locāns teki kauden 2017–2018 kattavan sopimuksen Suomi-sarjajoukkue Kajaanin Hokin kanssa. Hän oli joukkueen kolmanneksi paras pistemies tehoilla 15+22=37.

Locāns siirtyi kaudeksi 2018–2019 vuoden mittaisella sopimuksella ECHL-joukkue Norfolk Admiralsiin.

### Maajoukkueura

Locāns pelasi alle 20-vuotiaiden IA-divisioonan MM-kilpailuissa vuonna 2015, jolloin hän voitti pronssia ja oli Latvian paras maalintekijä kolmella osumallaan. Locāns pelasi myös alle 18-vuotiaiden IA-divisioonan MM-kilpailuissa vuonna 2014, jolloin hän voitti kultaa ja oli nostamassa Latviaa seuraavaksi vuodeksi A-sarjaan. Locāns jakoi neljällä osumallaan turnauksen maalipörssin voiton neljän muun pelaajan kanssa.

Muuta
-----

Locānsin isoveli Aleksis pelasi Latvian pääsarjatasolla HK Ogressa kaudella 2010–2011.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2011–2012 | HK Prizma Riika | Latvia | 1 | 0 | 0 | 0 | 2 | – | – | – | – | – |
|  | AIK IF | J18 Allsv. | 1 | 0 | 0 | 0 | 0 | – | – | – | – | – |
| 2012–2013 | AIK IF | J18 Allsv. | 18 | 2 | 2 | 4 | 10 | 2 | 0 | 0 | 0 | 0 |
| 2013–2014 | AIK IF | J18 Elit | 21 | 12 | 10 | 22 | 20 | – | – | – | – | – | U18d1 A | 5 | 4 | 1 | 5 | 4 |
|  | AIK IF | J18 Allsv. | 14 | 6 | 6 | 12 | 18 | – | – | – | – | – |
|  | AIK IF | SuperElit | 3 | 0 | 0 | 0 | 2 | – | – | – | – | – |
| 2014–2015 | BIK Karlskoga | J20 Div.1 | 5 | 8 | 4 | 12 | 6 | – | – | – | – | – | JMMd1 A | 5 | 3 | 1 | 4 | 0 |
|  | BIK Karlskoga | J20 Elit | 6 | 4 | 6 | 10 | 2 | – | – | – | – | – |
|  | Viking HC | Ruotsi II | 15 | 14 | 7 | 21 | 10 | – | – | – | – | – |
| 2015–2016 | Dinamo Riika | KHL | 19 | 0 | 2 | 2 | 2 | – | – | – | – | – |
|  | HK Riika | MHL | 25 | 8 | 11 | 19 | 10 | – | – | – | – | – |
| 2016–2017 | KeuPa HT | Mestis | 24 | 7 | 4 | 11 | 18 | – | – | – | – | – |
|  | IPK | Mestis | 19 | 5 | 5 | 10 | 12 | – | – | – | – | – |
| 2017–2018 | Hokki | Suomi-sarja | 39 | 15 | 22 | 37 | 71 | 3 | 1 | 1 | 2 | 0 |
| 1 kausi | yhteensä | KHL | 19 | 0 | 2 | 2 | 2 | – | – | – | – | – |
| 1 kausi | yhteensä | Mestis | 43 | 12 | 9 | 21 | 30 | – | – | – | – | – |

Lähteet
-------

* Roberts Locāns The Internet Hockey Databasessa (englanniksi)
* Roberts Locāns *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Roberts Locāns *Elite Prospects*. Everysport Media Group AB.  (englanniksi)
2. ↑  Noslēgti pārbaudes laika līgumi ar 16 hokejistiem *dinamoriga.lv*.  10.7.2015. Dinamo Rīga.  Arkistoitu 9.1.2017. Viitattu 16.8.2016. (latviaksi)
3. ↑  Upenieks, Krišs: Noslēgti pārbaudes laika līgumi ar 16 hokejistiem  4.8.2015. sportacentrs.com. Viitattu 16.8.2016. (latviaksi)
4. ↑  KeuPa nappasi nuoren KHL-hyökkääjän *Jatkoaika.com*.  10.8.2016. Jatkoaika r.y. Viitattu 16.8.2016.
5. ↑  Locans poistuu KeuPan vahvuudesta *Jatkoaika.com*.  23.12.2016. Jatkoaika r.y. Viitattu 23.12.2016.
6. ↑  Roberts Locans vahvistamaan IPK:n hyökkäystä *Jatkoaika.com*.  27.12.2016. Jatkoaika r.y. Viitattu 27.12.2016.
7. ↑  Locans vahvistamaan Peliittojen hyökkäyskalustoa *Jatkoaika.com*.  31.7.2017. Jatkoaika r.y. Viitattu 31.7.2017.
8. ↑  PELIITAT - KETTERÄ 6-8 *facebook.com*.  11.8.2017. Heinolan Peliitat Oy. Viitattu 11.8.2017.
9. ↑  Lisää taitoa hyökkäykseen – Roberts Locans ja Martins Vitolins Hokkiin! *hokki.fi*.  20.9.2017. Hokki Kainuu Oy. Viitattu 20.9.2017.
10. ↑  Admirals Ink Latvian Forward Locans *norfolkadmirals.com*.  28.6.2018. Norfolk, VA:  Norfolk Admirals. Viitattu 29.6.2018. (englanniksi)